  Туспуктэм: Руслан Нуриахметов Майя Бывальцева Удмуртилэн тӧроез Александр Бречалов элькунамы улӥсьёсты вуись Выль арен ӟечкылаз. « Таиз ар асьмеды эшшо матэгес кариз. Пиосмы асьмелэсь гань-гань улонмес но кунмылэсь асэриксэ утьытозь, асьмеос ожгарчиосмылэн ӵыжы-выжыоссылы юрттӥськом. Оскисько, та выль ар уе тросэз малпалозы, ожгарчиосмы семьяосынызы ӝоггес мед валчеяськозы шуыса. Асьмеос ӵошен яратоно элькунмес воштӥмы но бадӟым ӵектосъёсты быдэсъямы: школаос но эмъяськонниос пуктӥмы, ужпӧръёсты кутскимы, паркъёсты умоятӥмы но кунлэн пӧртэм улосвылъёсысьтыз туристъёсты пумитамы, егитъёслэсь выль центръёссэс усьямы но гурт возёсмес азинтӥмы. Воткаын Благовещенской соборез быдэсак выльдон ужъёсты йылпумъямы. Калык, тӧрлык, ужбергатӥсьёс аспӧртэм интыез улытон понна огазеяськизы. Та соборын асьмелэсь быдӟым улосчимес Пётр Ильич Чайковскиез пылатӥзы. 2024-тӥ арын отын нырысетӥез выльдэм бере ымусьтон вӧсяськон ортчоз. Эшъёс, ваньдылы, кин элькунэз азинтыны аслэсьтыз кужымзэ сётӥз, тау карисько. Россилэн азьмуртэз юрттэмен асьмеос лэсьтӥськомы ваньзэ, Удмуртиын улон ӟечгес но адӟем карымон мед луоз шуыса. Азьпалан – выль ужпумъёс, ӵошен соосты одно ик быдэстом. <> 2024-тӥ ар Россиын но, Удмуртиын семьялы сӥземын. Тросгес дырдэс матысь адямиосыныды ортчытыны сӥзисько, котькуд нуналды яратонэн, ог-огды понна сюлмаськонэн тырмемын мед луоз. Вуись праздникъёсын – Выль арен но Христос вордӥськемен! Шудо-буро улон, тазалык но лулпушлы буйгатскон! » Александр Бречалов, Удмуртилэн тӧроез Тегъёс: АлександрБречалов Выльар Удмуртия  